Referat af Borgmesterens møde med Handicaprådet, afholdt den 9. august 2022 kl. 15.30 – 16.30 på Rådhuset lokale 398.

1. **Gensidig præsentation**

Finn Amby bød velkommen og nævnte, at det kunne være anbefalelsesværdigt at vi startede med et overblik og den nuværende økonomiske situation og budgetproces.

Der var herefter en gensidig præsentation.

1. **Demografiske budgetmodeller**

Indledningsvis blev der givet en kort status for budgetprocessen

Der er blevet lavet en stram økonomiaftale mellem KL og regeringen om kommunernes økonomi for 2023. Heri er dog penge til at følge demografien – ved eks. Flere børn eller flere ældre.

Men primært handicapområdet og et par andre områder presse kommunen.

Vi har både flere penge og flere medarbejdere i år end sidste år, men alligevel kommer Aarhus til at skulle spare penge. Aarhus skal måske spare ca. 2 % af budgettet, dvs. ca. 250.000 – 300.000 mio. kr. i budget 2023.

Det bliver nok også handicapområdet som Aarhus Kommune får behov for at finde penge til, og dermed hente dem fra andre områder i det nye budget.

Processen for budgettet er endnu ikke helt aftalt. Men alt andet lige så bliver lagt op til en ordentlig proces, som nok også kommer til at køre indtil kort ind i det nyt år, før det hele er faldet på plads. Det kommer til at fylde noget – det skal være ordentligt gennemarbejdet og høringer mv.

Det bliver hårdt. Der er altid for få penge. Samtidig er der kommer noget bindinger på, hvad man kan – f.eks. minimumsnormeringerne på daginstitutionsområdet binder kommunen på børne- og ungeområdet. En god ting er, at flere borgere med handicap – de lever længere. Det gør også, at det bliver dyrere.

Kommunen kommer ikke til at sætte ret mange nye ting i gang i budgettet. Der er vigtigt at kommunen får løst de udfordringer, der er på handicapområdet ikke bare på kort sigt – men også gerne på længere sigte.

Det er en udfordring, hvis vi skal flytte midler fra de steder, der er for de mange - til specialområdet, da det skubber til vores universelle velfærdsmodel. På et tidspunkt bliver betalingsvilligheden hos borgerne ikke så stor. Det er en balance.

Det er lidt en paradoksal situation, da det går rigtig godt i den private sektor i Aarhus. Men verden ser meget anderledes ud, med krigen i Ukraine og efter coronaen.

Der er ikke hul igennem til Christiansborg fra kommunen i øjeblikket. Men det er ikke nyt, at der ikke er hul igennem – for politikerne på Christiansborg vil nogle andre ting.

Er budgetmodellerne en del af løsningen, så?

Der er både fordele og ulemper ved dem. Fordelen er, at vi fjerner nogle af de politiske diskussioner – det er også en af ulemperne – og hvis der kommer flere børn i daginstitutionen – så får man dækket marginaludgifterne.

Det sidste barn koster ikke så meget som det første – og der bliver også ofte lagt nogle effektiviseringskrav ind i budgetmodellerne

Udfordringen med en budgetmodel på dette område er, at den er svær at lave… også så den er retvisende – og måske løbende opjusteringer. Derfor kommer man måske allivel til at have den politiske diskussion af, hvad der er op og ned ift. Prioriteringen. Vi skal finde de ekstra penge der puttes ind i modellen alligevel på andre områder.

Jo flere budgetmodeller man har – desto større del af sit budget låser man fast i nogle faste strukturer og jo flere sparerunder skal man lave i kommunen.

For nogle år tilbage strammede Aarhus Kommune op på modellerne.

To typer: Dem, som er demografiafhænge – og så har kommunen haft dem, som er kaldt ustyrbare.

Der har kommunen strammet praksis voldsomt op. For hvis man kalder et område for ustyrbart – så er det ustyrbart. Derfor skal man være meget varsom med det. Man fjerner ansvaret for at holde styr på det. F.eks. de budgetmodeller, der var visitationsafhængige, var der store udfordringer med.

Handicapområdet er nok i top tre af politikområder, vi skal have fokus på i de kommende år. Primært fordi udviklingen på det specialiserede socialområde går meget stærkt og fordi vi ikke har værktøjerne til at løse den langsigtede udfordring.

Det svarer lidt til sundhedsområdet – her ville man heller ikke kunne lave en retvisende budgetmodel.

Det er vigtigt, at handicaprådet og organisationerne på handicapområdet får give sine faglige input i den proces, der kommer til at køre på MSB’s område.

Det blev bemærket, at det vil være svært at få et samlet høringssvar til budgettet fra handicaprådet, da der er forskellige interesser og organisationer repræsenteret i rådet.

Men det blev aftalt, at handicaprådet selv og at rådet opfordrer organisationerne til at engagere konstruktivt i den kommende budgetproces.

1. **Hvordan får vi flere politikere til at møde op i Handicaprådet?**

Formand, Finn Amby redegjorde kort for baggrunden for, at rådet har stillet spørgsmålet, da det har været vanskeligt at få flere end én politiker (Polly Dutschke) til at møde op til rådets møder.

Borgmesteren havde følgende ideer med til handicaprådet ift. at skabe rammerne for at politikerne vælger at deltage i møderne. Og det skal selvfølgelig også ses i lyset af det generelle pres, der er på politikerne, som bl.a. har gjort, at rådmanden for Teknik og Miljø, Steen Stavnsbo, et par dage forinden, havde valgt at trække sig som rådmand i Aarhus Kommune.

Følgende ideer blev, primært af borgmesteren – men også af medlemmer af rådet:

* Kigge mere strukturelt på, hvad rådet kan inspirere til politisk.
* Borgerinvolvering / samskabelse/Aarhuskompas
* Være mere opsøgende
* Udvikle nye metoder på socialområdet
* Være mere aktivistiske
* Gå ind i sager, der skaber opmærksomhed
* Mødekadance lidt ned (færre møder)
* Udnytte de digitale muligheder (for virtuelle møder)
* Se på økonomisk honorering af politikerne i rådet som mulighed
* Bruge bladet VITAL, som en platform – når det er hensigtsmæssigt (det gøres ikke i dag)
1. **Eventuelt**

Borgmester og formand takkede for et godt møde – og rådet afsluttede med en stor applaus 😊.